
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	14.10.2026.
	Nr. RD-26-1097-lē

	
	(prot. Nr. 31, 25. §)




Par Rīgas valstspilsētas pašvaldības nekustamā īpašuma Kapteiņu ielā 7, Rīgā (kadastra Nr. 01001020114), atsavināšanu


Rīgas dome konstatēja:
1)	Rīgas valstspilsētas pašvaldībai Rīgas pilsētas zemesgrāmatas nodalījumā Nr. 100000616603 nostiprinātas īpašuma tiesības uz nekustamo īpašumu Kapteiņu ielā 7, Rīgā (kadastra Nr. 01001020114), kas sastāv no divām būvēm (kadastra apzīmējumi: 01001020091001; 01001020091002) un zemes vienības (kadastra apzīmējums 01001020113; turpmāk arī – Zemes vienība) 2575 m2 platībā (turpmāk kopā arī – Nekustamais īpašums);
2)	atbilstoši informācijai Nekustamā īpašuma valsts kadastra informācijas sistēmā būve (kadastra apzīmējums 01001020091001) ir poliklīnika ar kopējo platību 1026,30 m2, bet būve (kadastra apzīmējums 01001020091002) – saimniecības ēka ar kopējo platību 147,80 m2, abas būves celtas 1964. gadā;
3)	Nekustamais īpašums nav iznomāts un netiek izmantots, tas bija iekļauts valsts pārvaldes funkciju veikšanai izglītības, jaunatnes un sporta nozarē nepieciešamo Rīgas valstspilsētas pašvaldības nekustamo īpašumu sarakstā, kas apstiprināts ar Rīgas domes 05.04.2023. lēmumu Nr. RD-23-2434-lē “Par valsts pārvaldes funkciju veikšanai izglītības, jaunatnes, sporta un kultūras nozarē nepieciešamo Rīgas valstspilsētas pašvaldības nekustamo īpašumu sarakstu apstiprināšanu”, taču ar Rīgas domes 22.04.2026. lēmumu Nr. RD-26-672-lē “Par grozījumiem Rīgas domes 05.04.2023. lēmumā Nr. RD-23-2434-lē “Par valsts pārvaldes funkciju veikšanai izglītības, jaunatnes, sporta un kultūras nozarē nepieciešamo Rīgas valstspilsētas pašvaldības nekustamo īpašumu sarakstu apstiprināšanu”” Nekustamais īpašums no saraksta svītrots;
4)	atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātajiem Rīgas teritorijas plānojuma teritorijas izmantošanas un apbūves noteikumiem (turpmāk – TIAN) Zemes vienība visā platībā atrodas mazstāvu dzīvojamās apbūves teritorijā (DzM1), kur atļautā izmantošana noteikta saskaņā ar TIAN 2.1. un 4.2.1.  apakšnodaļas prasībām. Pašreizējais (faktiskais) Zemes vienības lietojums – poliklīnikas un saimniecības ēkas apbūve – atbilst Rīgas teritorijas plānojumā noteiktajai atļautajai izmantošanai;
5)	atbilstoši ar Rīgas domes 15.12.2021. saistošajiem noteikumiem Nr. 103 “Rīgas teritorijas izmantošanas un apbūves saistošie noteikumi” apstiprinātās Rīgas teritorijas plānojuma grafiskās daļas kartei “Galvenās aizsargjoslas un citi teritorijas izmantošanas aprobežojumi” Zemes vienība visā platībā atrodas Baltijas jūras un Rīgas jūras līča piekrastes ierobežotas saimnieciskās darbības joslā, 15 km zonā ap lidlauku “Rīga”, “Spilve”, “Ādaži”, “Ikšķile” kontrolpunktiem, kur jāievēro TIAN 168.1. apakšpunkta prasības, un aizsargjoslā ap navigācijas tehnisko līdzekli aviācijas gaisa kuģu lidojumu drošības nodrošināšanai – aeronavigācijas iekārtu darbības tālās ietekmes zonā, kur jāievēro TIAN 168.3. apakšpunkta prasības;
6)	izmantojot Zemes vienību, jāņem vērā pazemes un virszemes inženiertīkli un to aizsargjoslas, kas reģistrētas Nekustamā īpašuma valsts kadastra informācijas sistēmā un kurās jāievēro lietošanas tiesību aprobežojumi atbilstoši Aizsargjoslu likuma prasībām, kā arī citi lietošanas tiesību aprobežojumi – arī tad, ja tie nav ierakstīti Nekustamā īpašuma valsts kadastra informācijas sistēmā vai norādīti Apgrūtināto teritoriju informācijas sistēmā;
7)	Zemes vienībai ir tiešais pieslēgums koplietošanas ielām – Kapteiņu ielai un Piestātnes ielai;
8)	Zemes vienība ir daļēji asfaltēta, tās zaļajā zonā aug koki. Izmantojot Zemes vienību, jāievēro Ministru kabineta 02.05.2012. noteikumi Nr. 309 “Noteikumi par koku ciršanu ārpus meža” un Rīgas domes 12.06.2024. saistošie noteikumi Nr. RD-24-276-sn “Par koku, kas aug ārpus meža, aizsardzību, uzturēšanu un ciršanu”;
9)	Nekustamais īpašums nav iekļauts nevienā Rīgas valstspilsētas pašvaldības nekustamo īpašumu, par kuriem Rīgas dome ir pieņēmusi lēmumu par nepieciešamību valsts pārvaldes funkciju veikšanai, sarakstā;
10) Rīgas valstspilsētas pašvaldības Pilsētas attīstības departaments 27.03.2026. vēstulē Nr. DA-26-600-dv norāda, ka, izvērtējot pašvaldības funkciju nodrošinājumu Nekustamā īpašuma apkārtnē atbilstoši Valsts un pašvaldību funkciju nodrošināšanai nepieciešamo teritoriju tematiskajā plānojumā, kas apstiprināts ar Rīgas domes 15.12.2017. lēmumu Nr. 652, noteiktajiem kritērijiem, konstatējis, ka teritorijā ir nepietiekams pirmsskolas izglītības iestāžu nodrošinājums, un uzskata, ka Nekustamais īpašums saglabājams pašvaldības īpašumā;
11) Rīgas valstspilsētas pašvaldības Izglītības, kultūras un sporta departaments 06.03.2026. vēstulē Nr. DIKS-26-343-dv informē, ka Nekustamais īpašums būtu piemērots interešu izglītības funkcijas nodrošināšanai Bolderājā, taču finansējums tā atjaunošanai ilgstoši nav apstiprināts un bez renovācijas un kapitālieguldījumiem Nekustamo īpašumu izmantot nav iespējams, tādēļ tas nav izmantojams un nav nepieciešams valsts pārvaldes funkciju veikšanai izglītības, jaunatnes un sporta nozarē;
12) lai izvērtētu, vai Nekustamais īpašums nav nepieciešams Rīgas valstspilsētas pašvaldībai vai tās iestādēm to funkciju nodrošināšanai, saskaņā ar Rīgas domes 21.02.2024. iekšējiem noteikumiem Nr. RD-24-37-nt “Kārtība, kādā izvērtējams Rīgas valstspilsētas pašvaldības nekustamais īpašums un veicama Rīgas valstspilsētas pašvaldības iestāžu viedokļu noskaidrošana turpmākajai rīcībai ar nekustamo īpašumu” un ievērojot Rīgas domes 26.01.2022. lēmumu Nr. 1184, ar kuru ir apstiprināta Rīgas valstspilsētas pašvaldībai piederošā, piekrītošā un valdījumā esošā nekustamā īpašuma perspektīvās izmantošanas izvērtēšanas metodika, informācija par Nekustamo īpašumu tika ievietota Rīgas valstspilsētas pašvaldības vietnē \\maiss\DATI\KOPIGIE\Atsavinasanas_izvertesana. Netika saņemts neviens Rīgas valstspilsētas pašvaldības iestāžu (struktūrvienību) pieprasījums par Nekustamā īpašuma nepieciešamību valsts pārvaldes funkciju un uzdevumu veikšanai;
13) saskaņā ar Publiskas personas mantas atsavināšanas likuma 4. panta pirmo un otro daļu publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai;
14) Rīgas valstspilsētas pašvaldības Īpašuma departaments kā vadošā iestāde pašvaldības nekustamā īpašuma pārvaldības nozarē un Nekustamā īpašuma valdītājs ir izvērtējis iespējamo turpmāko rīcību ar Nekustamo īpašumu un, ņemot vērā, ka Nekustamajā īpašumā ir veicami ieguldījumi un tā uzturēšanai nepieciešami ievērojami finanšu līdzekļi, Nekustamais īpašums nav nepieciešams valsts pārvaldes funkciju un uzdevumu veikšanai, uzskata, ka racionālākā un lietderīgākā rīcība būtu Nekustamā īpašuma atsavināšana, kas, piesaistot privāto kapitālu, sekmētu tā attīstīšanu, uzturēšanu un efektīvu izmantošanu;
15) saskaņā ar Publiskas personas mantas atsavināšanas likuma 3. panta otro daļu publisku personu mantas atsavināšanas pamatveids ir mantas pārdošana izsolē.
Ņemot vērā iepriekš konstatēto un pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu un otro daļu, 4. panta pirmo un otro daļu, 5. panta pirmo un piekto daļu, Rīgas dome nolemj:

1. Atsavināt, pārdodot izsolē, Rīgas valstspilsētas pašvaldības nekustamo īpašumu Kapteiņu ielā 7, Rīgā (kadastra Nr. 01001020114), kas sastāv no divām būvēm (kadastra apzīmējumi: 01001020091001; 01001020091002) un zemes vienības (kadastra apzīmējums 01001020113) 2575 m2 platībā.

2. Rīgas valstspilsētas pašvaldības Īpašuma departaments ir atbildīgs par lēmuma izpildi.

